als_Latn dik_Latn sag_Latn
Ashtu siç ka thënë një herë i mençuri Pat Barnatar, “dashuria është një fushëbeteje”. Tani, falë një studimi anglez, jemi në gjendje të përcaktojmë se sa e madhe është kjo fushëbetejë dhe për sa kohë duhet të luftojmë përpara se të gjejmë dashurinë e vërtetë.
Në çfarë konsiston studimi?
Studiuesit kanë analizuar një kampion prej 2000 personash. Ata kanë përcaktuar një lloj statistike të bazuar në numrin e puthjeve të shkëmbyera, të takimeve, lidhjeve të shkurtra e të gjata, që një burrë dhe një grua kalojnë përpara se të takojnë partnerin e ëndrrave të tyre. Autori i këtij studimi, Grejm Simson, ka theksuar: “Besoj se rruga që duhet bërë për të gjetur një shok/shoqe jete mund të jetë e gjatë dhe e lodhshme, por për disa nga ne është sfida më e lehtë. Të gjitha takimet zhgënjyese, lidhjet e kota e të turpshme, aventurat e një nate, mund të lënë te shumë njerëz ndjenjën e zhgënjimit dhe mundësinë për të kërkuar shpirtin binjak. Ndërkaq, të gjitha këto peripeci dashuriçkash, nisje false dhe zemra të thyera, nuk na thonë se si dhe kur do t’ia dalim të gjejmë ‘The one’-n tonë! Në lidhje me këtë filluam edhe studimin tonë”.
Çfarë mund të presin gratë?
Statistika e femrave tregon: pesëmbëdhjetë puthje, dy marrëdhënie afatgjata, shtatë takime të bukura, katër takime nate dhe shtatë partnerë seksualë. Me pak fjalë, një sërë meshkujsh përpara princit të kaltër!
Po për burrat çfarë thuhet?
Burrat, nga ana tjetër, kanë regjistruar një mesatare prej rreth dhjetë partneresh, me të cilat kryenin vetëm marrëdhënie seksuale, tetë takime të mëdha, gjashtë takime gjatë natës, tetë puthje dhe gjashtë marrëdhënie afatgjata. Ky është rezultati relativ i 88% të djemve të intervistuar në kërkim të “dashurisë së vërtetë”, në krahasim me 94% të femrave.
Konkluzioni
Natyrisht fokusi i një studimi të tillë nuk ishte ai që të gjente se cila gjini ishte më e pafata në dashuri. Përkundrazi, nëpërmjet tij, studiuesit dëshironin të demonstronin se çdokush, grua apo burrë, duhet të përballojë një lidhje të dështuar përpara se të gjejë të duhurin apo të duhurën për të qenë i/e lumtur deri në fund të jetës së tyre. Fatkeqësia në dashuri, në fund të fundit, nuk njeh racën, gjininë, fenë ose partinë politike. Vlen të thuhet se nuk duhet të dorëzoheni akoma: dashuria e vërtetë do të shfaqet shumë shpejt edhe për ju… përgjithmonë!
Si mund ta gjeni dashurinë e vërtetë!?
Gjetja e dashurisë së vërtetë mund të duket si gjetja e një gjilpëre në kashtë, por me pak përpjekje ju mund të zbuloni se mund ta bëni më të lehtë. Merrni në konsideratë këshillat e mëposhtme. Një thënie e vjetër thotë: “Ekziston dikush atje për të gjithë!” dhe të gjithë shtyhen të besojnë se kjo është e vërtetë dhe se fati luan rolin e tij për ta bërë ëndrrën më të bukur realitet. Njerëzit janë përpjekur shekuj me radhë për të zbuluar dashurinë e vërtetë dhe disa këshilla që na kanë ardhur me zhvillimin e njerëzimit dhe me studimin e psikologjik dhe patologjik të njerëzve kanë funksionuar.
1. Kush jeni ju?
Njohja e personalitetit tuaj është shumë e rëndësishme në përpjekjet për të gjetur njeriun e duhur për ju. Për shembull, në qoftë se ju jeni njeri i ndrojtur dhe emocional, ju bën të mbyllur dhe kjo mund të zvogëlojë shanset tuaja për të takuar personin e duhur. Duke qenë më i shoqërueshëm, ju arrini të njihni shumë njerëz dhe të bëni diferencimin se me cilin person (karakter) ju ndiheni me mirë. Gjithashtu ju u jepni mundësi dhe të tjerëve për t’ju njohur më mirë. Mos harroni, askush nuk është i përsosur.
2. Rëndësia e komunikimit
Mënyra e komunikimit është çelësi i suksesit. Përpiquni t’i dëgjoni me vëmendje të tjerët dhe t’i kuptoni ata është shumë e domosdoshme për një fillim. Duke treguar kujdes në mënyrën e komunikimit, ju arrini të kuptoni shumë gjëra nga personi, madje mund të ndryshoni edhe mendim për të.
3. Cilat janë pritjet tuaja reale?
Disa njerëz lodhen shumë për gjetjen e dashurisë së vërtetë, pasi pritjet e tyre janë shumë të larta. Disa njerëz duan që partneri i tyre të jetë i përkryer, por asnjë nuk është i përkryer. Ne të gjithë kemi defekte, fundja kështu është natyra njerëzore. Pranimi i një defekti te partneri mund të çojë në një marrëdhënie të shëndetshme dhe të bukur.
4. Takojeni më shpesh
Të dalit më shpesh me të ju jep mundësinë të zbuloni cilësitë e tij dhe ju jep mundësinë të kuptoni nëse pritjet tuaja janë arritur.
5. Vetëbesimi
Asgjë nuk është më tërheqëse se një person që ndien besim të madh në vetvete. Të duash veten është thelbësore dhe shumë e rëndësishme për një marrëdhënie.
als_Latn als_Latn als_Latn als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn